144. ΑΠΟΦΑΣΗ ΥΠΟΥΡΓΟΥ ΠΕΡΙΒΑΛΛΟΝΤΟΣ  ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ ΚΑΙ ΔΗΜΟ.. της 26/28 Μαρτ. 1996   (ΦΕΚ Β΄ 203) Αποδέσμευση της Ελληνικής Αστυνομίας από την ευθύνη εκτέλεσης έργων ξένων προς την αποστολή της.  Έχοντας υπόψη: 1.Τις διατάξεις του άρθρ. 20 παρ. 10 του Νόμ. 2386/1996 «Ρυθμίσεις θεμάτων εθνικών κληροδοτημάτων, δημοσίων και ανταλλαξίμων κτημάτων και άλλες διατάξεις» (Α΄ 43). 2.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (Α΄ 137), που προστέθηκε με το άρθρ. 27 του Νόμ. 2081/1992 (Α΄ 154). 3.Την ανάγκη αποδέσμευσης των Υπηρεσιών της Ελληνικής Αστυνομίας από την ευθύνη εκτέλεσης εργασιών ξένων προς την αποστολή τους, με σκοπό τον ορθολογικότερο προγραμματισμό του έργου τους και την εξοικονόμηση αστυνομικής δύναμης για την αξιοποίησή της στη μάχη κατά του εγκλήματος και την εκπλήρωση γενικά της αποστολής της, όπως αυτή προσδιορίζεται στον Οργανισμό της. 4.Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: 4.Α.α.143β-144 Υπουργείο Δημόσιας Τάξης (Οργανικές Διατάξεις)   317 Διατήρηση διατάξεων και έργων. Άρθρ.1.-Διατηρούνται σε ισχύ οι διατάξεις: 1.Της παρ. 1 του άρθρ. 2 του Π.Δ. 13/22.4.1929 (Α΄ 153), που προβλέπει τον έλεγχο κάθε κατασκευάσματος -από την οικεία Αστυνομική Αρχή για την εξακρίβωση υπάρχοντος τυχόν κινδύνου. 2.Της παρ. 2 του άρθρ. 2 και της παρ. 3 του άρθρ. 9 του Π.Δ. 13/22.4.1929 (Α΄ 153), που προβλέπουν την εφαρμογή των αποφάσεων και υποδείξεων των Υπηρεσιών Πολεοδομίας από τις οικείες Αστυνομικές Αρχές και μόνο κατά το μέρος που αφορούν την εφαρμογή μέτρων που ανάγονται στην αποστολή τους, όπως είναι η αναγκαστική εκκένωση, η διακοπή των εργασιών και η δίωξη των υπαιτίων. 3.Της παρ. 4 του άρθρ. 4 του Π.Δ. 13/22.4.1929 (Α΄ 153), που προβλέπει την εφαρμογή, για την άρση του κινδύνου, του μέτρου της αναγκαστικής εκκένωσης των επικίνδυνων και επικινδύνως ετοιμορρόπων οικοδομών από την οικεία Αστυνομική Αρχή και μόνο κατά το μέρος που αφορά την εκκένωση από πρόσωπα. 4.Της παρ.3 του άρθρ. 1 του Π.Δ. της 5/12.7.1983 (ΦΕΚ Δ΄ 291), που προβλέπει την διακοπή των οικοδομικών εργασιών σε αυθαίρετη κατασκευή και την παρακολούθηση της τήρησης της διακοπής από την οικεία Αστυνομική Αρχή. 5.Της παρ. 3 του άρθρ. 4 του Π.Δ. της 5/12.7.1983 (ΦΕΚ Δ΄ 291), που προβλέπει τη δυνατότητα παράστασης αστυνομικών οργάνων κατά την κατεδάφιση για την πρόληψη και καταστολή τυχόν πράξεων και την απομάκρυνση των ενοίκων, όταν συντρέχει περίπτωση. 6.Των παρ. 1 και 2 του άρθρ. 7 του Π.Δ. της 8/13.7.1993 (ΦΕΚ Δ΄ 795), που προβλέπουν: α. Τη θεώρηση των οικοδομικών αδειών από τις οικείες Αστυνομικές Αρχές. β. Τη διακοπή των οικοδομικών εργασιών, εφόσον στον τόπο των εργασιών δεν υπάρχει φωτοαντίγραφο της άδειας οικοδομής και πινακίδα με τον αριθμό και την χρονολογία έκδοσης της άδειας, καθώς και την ειδοποίηση της Πολεοδομικής Υπηρεσίας από την οικεία Αστυνομική Αρχή στην τελευταία περίπτωση. 7.Της παρ. 10 του άρθρ. 8 του Π.Δ. της 5/7.10.1993 (ΦΕΚ Δ΄ 1329), που προβλέπει την παρουσία της οικείας Αστυνομικής Αρχής κατά τη σφράγιση ακινήτου, σε περιπτώσεις καταστρατήγησης ή παραβίασης επιτρεπομένων χρήσεων, στην περιοχή της Πλάκας. 8.Του άρθρ. VI του από 14.11.1979 Κανονισμού Λειτουργίας Πεζοδρόμων και Κυκλοφορίας Πεζών και Οχημάτων στην περιοχή Πλάκας εγκρίθηκε με τη Γ. 34303/1783/15.11.1979), σε συνδυασμό με τα  άρθρ. Ι-ΙV του ιδίου Κανονισμού, που προβλέπουν τη δίωξη από την Αστυνομική Αρχή των παραβάσεων σε θέματα κίνησης και στάθμευσης, κατά τις διατάξεις του Κ.Ο.Κ. και των παραβάσεων σε θέματα επισκευής, κατεδάφισης και ανέγερσης οικοδομών κατά τις διατάξεις του Γ.Ο.Κ., στην περιοχή Πλάκας. 9.Της 20436/1600/2.6.1983 Υπουργικής Απόφασης, που προβλέπει αρμοδιότητα της Αστυνομικής Αρχής στην εφαρμογή του Κανονισμού σήραγγας δικτύων Οργανισμών Κοινής Ωφέλειας. Αποδέσμευση των Αστυνομικών Αρχών από την εκτέλεση έργων. Άρθρ.2.-Τα λοιπά έργα αρμοδιότητας του Υπουργείου Περιβάλλοντος, Χωροταξίας και Δημοσίων Έργων, που εμπίπτουν στις διατάξεις της παρ. 10 του άρθρ. 20 του Νόμ. 2386/1996, δεν εκτελούνται από τις Αστυνομικές Αρχές, αφού οι αντίστοιχες διατάξεις δε διατηρούνται σε ισχύ με την απόφαση αυτή. Έναρξη ισχύος Άρθρ.3.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.

[Source: greek_legal_code_raptarchis | Tokens: 3849]